L’Ajuntament de Sagunt invertix 226.028 euros en millorar i renovar l’equipament dels parcs infantils per als més menuts
04 de maig 2022

![](/media/4xxni4iw/c_2.jpg?width=850&height=566.9886363636364)

Durant l’últim trimestre del 2021 i el primer del 2022, el departament de Manteniment de l’Ajuntament de Sagunt, s’ha centrat, entres altres accions, en millorar i renovar l’equipament d’algunes de les zones de jocs infantils de la ciutat. En els últims sis mesos, en esta actuació s’han invertit 226.028,49 euros (IVA inclòs).

El regidor de Manteniment, Pepe Gil, ha explicat que «**l’entrebanc que va suposar el no disposar del préstec per a fer determinades inversions ha condicionat totalment l’execució d’algunes actuacions. De fet, estes actuacions s’han dut a terme detraient recursos que podien haver estat dedicats a renovació de voreres, accessibilitat, etc. No obstant això, la situació d’alguns dels espais feia urgent les actuacions**».

Les reformes integrals s’han dut a terme en la plaça Marcelino Camacho (on també s’han canviat els elements saludables); la plaça de L’Aljub, tant en la zona per a xiquetes i xiquets més majors, com per als més menuts; en la plaça Picasso i en la zona d’Alcalá Galiano. Pel que fa a les reformes parcials, s’han realitzat a les zones de les places Rodrigo, Constitución i Alameda del Consell. També s’han sustituit alguns elements en varies ubicacions com l’Era de Porriti, Moreria, etc.

Així mateix, en les properes setmanes està previst actuar, entre d’altres, a les zones de jocs de les places de Baladre, d’Amelia Dolç  i Jaume Roig.  

A la ciutat hi han més de 90 punts on hi ha ubicats jocs per als més menuts i saludables per al públic més adult. «**Soc conscient que farien falta més recursos, que sempre es pot fer més, però estes intervencions sols poden fer-se disposant de recursos econòmics i no sempre tenim la disponibilitat desitjada**», ha assegurat el regidor.

![](/media/fbji4kjl/c_1.jpg?width=850&height=566.9886363636364)

![](/media/dsyjxwrb/c_3.jpg?width=850&height=566.9886363636364)

![](/media/fxzaqo5l/c_4.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-invertix-226-028-euros-en-millorar-i-renovar-l-equipament-dels-parcs-infantils-per-als-mes-menuts/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-invertix-226-028-euros-en-millorar-i-renovar-l-equipament-dels-parcs-infantils-per-als-mes-menuts/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-invertix-226-028-euros-en-millorar-i-renovar-l-equipament-dels-parcs-infantils-per-als-mes-menuts/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-invertix-226-028-euros-en-millorar-i-renovar-l-equipament-dels-parcs-infantils-per-als-mes-menuts/)